Številka: 110-5/2025-6257-1

Datum: 26. 2. 2025

Na podlagi 58. člena Zakona o javnih uslužbencih (Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 202/21 – odl. US in 3/22 - ZDeb; v nadaljevanju ZJU)

**Upravna enota Zagorje ob Savi,** Cesta 9. avgusta 5, 1410 Zagorje ob Savi,

objavlja javni natečaj za prosto delovno mesto

**SVETOVALEC – PRIPRAVNIK (DM šifra 79) v Oddelku za upravne notranje zadeve, za določen čas 10 mesecev, s polnim delovnim časom**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

V skladu z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnika se sprejme v delovno razmerje za določen čas trajanja pripravniške dobe.

Kandidati, ki ne bodo izpolnjevali natečajnih pogojev, se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10), ne bodo uvrstili v izbirni postopek.

Naloge delovnega mesta:

* usposabljanje za vodenje zahtevnih upravnih postopkov na prvi stopnji,
* usposabljanje za zbiranje, urejanje in pripravo podatkov za oblikovanje zahtevnejših gradiv,
* usposabljanje za oblikovanje manj zahtevnih gradiv s predlogi ukrepov,
* usposabljanje za opravljanje drugih upravnih nalog.

Delovne naloge delovnega mesta svetovalec – pripravnik se bodo opravljale na okencu Oddelka za upravne notranje zadeve na naslednjih delovnih področjih: vozniki, vozila, osebne listine.

Prijava mora vsebovati:

* 1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, pridobljen strokovni naziv ter datum (dan, mesec in leto) pridobljene izobrazbe in ustanova, na kateri je bila izobrazba pridobljena.

2. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

3. izjavo, da za namen tega natečajnega postopka dovoljuje Upravni enoti Zagorje ob Savi pridobitev podatkov o izpolnjevanju pogojev za zasedbo delovnega mesta iz uradnih evidenc. V primeru, da kandidat z vpogledom oz. s pridobitvijo podatkov o izpolnjevanju pogojev za zasedbo predmetnega delovnega mesta iz uradnih evidenc ne soglaša, mora sam predložiti ustrezna dokazila.

**Prijava na prosto delovno mesto mora biti obvezno pripravljena na obrazcu, ki je priloga tega javnega natečaja, z natančno izpolnjenimi vsemi rubrikami in izjavami.**

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bo sklenjena pogodba o zaposlitvi za določen čas 10 mesecev, s polnim delovnim časom.

Strokovna usposobljenost kandidatov se bo presojala v izbirnem postopku. Izbirni postopek se lahko opravi v več fazah, tako da se kandidati postopno izločajo (drugi odstavek 61. člena ZJU). Opravi se lahko v obliki presojanja strokovne usposobljenosti na podlagi navedb v prijavi in priložene dokumentacije, pisnega preizkusa usposobljenosti, ustnega razgovora ali v drugi obliki, skladno s strokovnimi spoznanji na področju ravnanja z ljudmi pri delu.

Kandidat vloži prijavo v pisni obliki na **priloženem obrazcu,** ki jo pošlje v zaprti ovojnici **z označbo: »Za javni natečaj DM svetovalec – pripravnik (šifra 79), številka 110-5/2025-6257,** na naslov: Upravna enota Zagorje ob Savi, Cesta 9. avgusta 5, 1410 Zagorje ob Savi, in sicer v roku 8 dni po objavi na osrednjem spletnem mestu državne uprave GOV.SI, <https://www.gov.si/zbirke/delovna-mesta/> in Zavodu Republike Slovenije za zaposlovanje.

Za pisno obliko prijave se šteje tudi elektronska oblika poslana na elektronski naslov: ue.zagorje@gov.si, pri čemer veljavnost prijave ni pogojena z elektronskim podpisom.

Kandidate vljudno naprošamo, da zaradi upoštevanja ekonomskega in ekološkega vidika prijavo vložijo tako, da izpolnijo priložen obrazec, ki vsebuje vse podatke in izjave, potrebne za popolno prijavo.

Kandidati bodo o izbiri pisno obveščeni najkasneje v roku 30 dni po opravljeni izbiri. Obvestilo o končanem javnem natečaju bo objavljeno na osrednjem spletnem mestu državne uprave GOV.SI, <https://www.gov.si/zbirke/delovna-mesta/>.

Informacije o izvedbi javnega natečaja daje Bojana Kos, tel. 03 56 60 814, med 9. in 12. uro.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Irena Drašlar

načelnica

Priloga:

* obrazec – Vloga za zaposlitev